CELEX: C2006/326/61
Language: sk
Date: 2006-12-30 00:00:00
Title: Vec C-427/06: Návrh na začatie prejudiciálneho konania, ktorý podal Bundesarbeitsgericht (Nemecko) 18. októbra 2006 – Birgit Bartsch/Bosch und Siemens Hausgeräte (BSH) Altersfürsorge GmbH

30.12.2006   
            
            
               SK
            
            
               Úradný vestník Európskej únie
            
            
               C 326/29
            
         Návrh na začatie prejudiciálneho konania, ktorý podal Bundesarbeitsgericht (Nemecko) 18. októbra 2006 – Birgit Bartsch/Bosch und Siemens Hausgeräte (BSH) Altersfürsorge GmbH
   (Vec C-427/06)
   (2006/C 326/61)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesarbeitsgericht
   Účastníci konania pred vnútroštátnym súdom
   
      Žalobkyňa: Birgit Bartsch
   
      Žalovaný: Bosch und Siemens Hausgeräte (BSH) Altersfürsorge GmbH
   Prejudiciálne otázky
   
               1.
            
            
               
                           a)
                        
                        
                           Obsahuje primárne právo Európskych spoločenstiev zákaz diskriminácie na základe veku, ktorého ochranu majú súdy členských štátov zaručiť aj v prípade, ak prípadné diskriminačné zaobchádzanie nemá nijakú spojitosť s právom Spoločenstva?
                        
                     
                           b)
                        
                        
                           V prípade zápornej odpovede na otázku 1 a):
                           Je takáto spojitosť s právom Spoločenstva daná na základe článku 13 ES alebo – aj pred uplynutím lehoty na prebratie – na základe smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (1)?
                        
                     
         
               2.
            
            
               Môže sa zákaz diskriminácie na základe veku vyplývajúci zo zodpovedania prvej otázky uplatniť aj medzi súkromnými zamestnávateľmi na jednej strane a ich pracovníkmi alebo dôchodcami a ich pozostalými na strane druhej?
            
         
               3.
            
            
               V prípade kladnej odpovede na druhú otázku:
               
                           a)
                        
                        
                           Vzťahuje sa takýto zákaz diskriminácie na základe veku na zamestnanecký systém sociálneho zabezpečenia, podľa ktorého sa pozostalostné dávky neposkytujú pozostalému manželovi, ktorý je od zosnulého bývalého pracovníka mladší o viac než 15 rokov?
                        
                     
                           b)
                        
                        
                           V prípade kladnej odpovede na otázku 3 a):
                           Môže byť táto úprava odôvodnená tým, že cieľom zamestnávateľa je obmedziť riziká vyplývajúce z tohto zamestnaneckého systému sociálneho zabezpečenia?
                        
                     
                           c)
                        
                        
                           V prípade zápornej odpovede na otázku 3 b):
                           Priznáva sa prípadnému zákazu diskriminácie na základe veku v práve zamestnaneckého sociálneho zabezpečenia neobmedzená spätná účinnosť alebo je obmedzená na minulosť a v prípade, že áno, akým spôsobom?
                        
                     
         
      (1)  Ú. v. ES L 303, s. 16; Mim. vyd. 05/004, s. 79.